Държавен вестник, бр. 103, 2025 г., стр. 105

БРОЙ  103	
Д Ъ Р Ж А В Е Н  В Е С Т Н И К 	
СТР.  105  
1. Изисквания към кандидатите 
1.1. 
Изисквания към кандидатите за входящо минимално образователно и/или 
входящо квалификационно равнище за придобиване на степени на професионална 
квалификация съгласно Закона за професионалното образование и обучение. 
За придобиване на втора и трета степени на професионална квалификация по 
професията „Механизация на горското стопанство“ от Списъка на професиите за 
професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на втора степен на професионална квалификация:  
 
за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация: 
 
за ученици – завършено основно образование; 
 
за лица, навършили 16 години –  придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по професията.  
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2.  Описание на професията 
2.1. 
Втора степен на професионална квалификация по професията  
Лицата, придобили втора степен на професионална квалификация по професията 
„Механизация на горското стопанство“, имат възможност да работят в държавните горски и ловни 
стопанства, учебно-опитните горски стопанства, горски разсадници, фирми, извършващи 
дърводобивни и лесокултурни дейности в горски територии, автосервизи. Дейностите на лицата, 
придобили втора степен се извършват предимно на открито, както и в специализирани сгради 
спрямо характера на дейността. В своята професия лицата трябва да познават основните 
технологии и методи, прилагани при стопанисване на горите. Лицата трябва да познават, 
съхраняват и боравят с инструменти, използвани в горското стопанство, лесокултурната дейност, 
дърводобива, ремонта  и други, да може да участват в дейности по текущо обслужване на горската 
техника и машините за лесокултурни дейности, да познават и прилагат основните методи и 
средства за защита на горите от пожари. 
При изпълнение на своята трудова дейност лицата трябва да познават и прилагат режимите 
на стопанисване на горите и на ползване на горските ресурси – при сечите, извозването и 
превозването на дървения материал и други, познават и прилагат изискванията и разпоредбите на 
Закона за горите (ЗГ), Наредба № 5 от 31.07.2014 г. за строителството в горските територии без 
промяна на предназначението им (обн. ДВ. бр.68 от 2014г.), Закона за регистрация и контрол на 
земеделската и горската техника и другите нормативни актове, свързани с ползването на 
дървесината в горите. Осъществяват дейността си в съответствие с лесоустройствените, 
горскостопанските, ловностопанските планове, плановете за дейностите по опазване на горските 
територии от пожари, различните проекти и програми.  
Работата се извършва в теренни условия, при различна надморска височина и често в 
труднодостъпни райони, с неравен релеф, влажност и разнообразни климатични влияния. 
Работното време е гъвкаво и зависи от сезона, климатичните условия и природни рискове, като 
често се налага работа извън регламентирани часове. При работата се използват трактори, 
навесни и прикачни инвентари, машини за сеитба, моторни триони, дърводобивни агрегати и